Nafarroako Parlamentuko Mahaiak, 2018ko urriaren 8an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Victoria Chivite Navascués andreak aurkeztutako gaurkotasun handiko galdera, amatasun-prestazioak PFEZetik salbuetsita daudela adierazten duen Auzitegi Gorenaren epaia ikusita, bidegabeki jasotako diru-kopuruak itzultzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2018ko urriaren 8an

Lehendakaria: Ainhoa Aznárez Igarza

GALDERAREN TESTUA

María Chivite Navascués foru parlamentari andreak, Erregelamenduak ezarritakoaren babesean, gaurkotasun handiko honako galdera hau egiten du, Nafarroako Gobernuko lehendakariak urriaren 11ko Osoko Bilkuran ahoz erantzuteko.

Auzitegi Gorenak PFEZetik salbuetsi ditu Gizarte Segurantzatik jasotako amatasun-prestazioak. Hartara, Auzitegi Gorenaren ustez, salbuetsita egon behar dute zenbait prestazio publiko; esate baterako, jaiotza, erditze edo adopzio anizkoitz, adopzio, norberaren kargurako seme-alaba eta zurztasun prestazioak.

Auzitegi Gorenaren epaia ikusita, Nafarroako Gobernuak itzuli eginen al ditu bidegabeki jasotako diru-kopuruak?

Iruñean, 2018ko urriaren 8an

Foru parlamentaria: María Chivite Navascués